Kalevipoja kalasupikonkursi tingimused:

1. Üldtingimused
   1. Supp tuleb valmistada Peipsi järvest pärit kalast.
   2. Osaleja võtab kaasa tooraine, supi keetmiseks vajalikud töövahendid, serveerimisvahendid ja vajadusel telgi.
   3. Osalejal on supi keetmiseks 2 tundi (10.00-12.00). Tooraine, välja arvatud kala, võib kodus puhastada ja tükeldada. Kala tuleb supi jaoks ette valmistada koha peal.
   4. Osaleja võib supi keetmiseks kasutada gaasipõletit, katelt või elektripliiti oma generaatoriga.
   5. Võistlusala asub Kasepää Laululava territooriumil (seal toimuvad ka teised festivali võistlused)

Supi keetmine on avalik. Supp tuleb keeta publikule nähtavalt ja jagada huvilistele seletusi.

* 1. Iga osaleja paigutab oma alal nähtavale kohale oma nimesildi ja supi retsepti.
  2. Osalejal on õigus pärast žürii tegevuse lõpetamist oma suppi müüa.

1. Žürii tegevus
   1. Žürii on viieliikmeline.
   2. Supi puhul hinnatakse toidu maitset, välimust ja serveerimist.
   3. Žürii liikmetel on õigus võistluse ajal käia ringi ja vaadelda osalejate tegevust.
   4. Osaleja serveerib žüriile 1 portsjoni suppi selle visuaalseks hindamiseks ja igale žürii liikmele väikese portsjoni maitsmiseks. Supp peab olema esitlemisel õige temperatuuriga.
   5. Iga osaleja tutvustab žüriile kuni 5 minuti jooksul oma valmistatud suppi ja vastab küsimustele. Žüriil on õigus tutvustusaja pikkust muuta vastavalt osavõtjate arvule ja see teatatakse osalejatele võistluse alguses.
   6. Hindamine algab kell 12.00. Žüriile esitlemise järjekord määratakse loosiga võistluse alguses.
   7. Võistlusel autasustatakse kolme parema supi keetjat.
2. Võistluse ajagraafik
   1. Osalejate eelregistreerimine toimub kuni 6. augustini 2018 e-posti aadressil kasepaarm@mustvee.ee või telefonil 54004966 (Terje Lill).
   2. Osalejad kogunevad võistluspaika hiljemalt kell 9.00.
   3. Võistlejate kohapealne registreerimine toimub 9.30.
   4. Võistlus kestab 10.00-12.00.
   5. Osaleja serveerib ja esitleb oma suppi žüriile vahemikus 12.00-13.00.
   6. Žürii kuulutab võistluse tulemused välja vahemikus 13.45-14.00.